cyanic-selkie/wikianc huggingface dataset:
Wine (sagteware)
Microsoft en Wine
The Windows Genuine Advantage (WGA) system also checks for existence of Wine registry keys. The WGA FAQ states that WGA, by design, will not run in Wine, as Wine does not constitute "genuine Windows". When WGA validation detects Wine running on the system, it will notify users that they are running non-genuine Windows and disallow genuine Windows downloads for that system. Despite this, some reports have circulated of the WGA system working in Wine, although this loophole has now been closed with the next WGA component update. In the case of Internet Explorer 7 and Windows Media Player, Microsoft has since removed the WGA requirements.
Ramallah
Dit is ongeveer 15 kilometer noordwes van Jerusalem in die Ramallah en al-Bireh-regingstreek geleë.
Biemna microstrongyla
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Johannes Vermeer
Hierdie groot doek bevat 'n aantal elemente waarvan die betekenis nog nie volkome ontsyfer is nie, maar tegnies en artistiek is dit ongetwyfeld 'n meesterstuk. Hoewel Vermeer deur sy tydgenote na waarde geskat is, het hy na sy dood in die vergetelheid geraak en sy werk is eers in die 20e eeu herontdek. Hy is op 15 Desember 1675 in die Oude Kerk in Delft begrawe.
Marianne Muellerleile
Marianne Muellerleile (gebore 26 November 1948) is 'n Amerikaanse aktrise. Sy is bekend vir haar rolle in die rolprente One Fine Day (1996), Memento (2000), Norbit (2007), en The Hottie & the Nottie (2008).
Vlag van die Madeiraeilande
Die vlag van die Madeira-eilande, ’n eilandgroep onder Portugese beheer, is op 28 Julie 1978 amptelik in gebruik geneem. Die vlag vertoon ’n vertikale tweekleur in drie ewe breë bane (vanaf die vlagpaalkant) in blou, geel en blou met die Kruis van Christus in die geel baan.
Sterkspruit (Kraai)
Die Sterkspruit is 'n voorloper van die Kraairivier in die verre-noorde van die Oos-Kaap. Dit ontspring 16 km noordoos van Elliot en oos van Mountain Shadows Hotel in die Drakensberge suid van Lesotho.
Bobbejaanskoen
Die plant is 'n geofiet en het 'n asimmetriese knol met 'n swart veselrige bedekking. Die skede van die blomme is satynagtig en ligpienk tot ligpers en liggroen van kleur, met talle klein blommetjies in die middel.
Subspesies
Daar is drie subspesies:
Biemna microxa
Die spons behoort tot die genus Biemna en tot die familie Desmacellidae. Die wetenskaplike naam van die spesie is die eerste keer geldig gepubliseer in 1911 deur Hentschel.
R536 (Suid-Afrika)
Die R536 is 'n streeksroete wat die R532-streeksroete vanaf Sabie met die Paul Kruger-hek by die Krugerwildtuin verbind.
Montenegro
Naam
Montenegro se plaaslike naam, Crna Gora, is vir die eerste keer genoem in 'n charter van die Sint Nicholaas-klooster (Vranjina) wat deur die Serwiese koning Milutin in 1296 uitgevaardig is en letterlik vertaal kan word in "swart berg", 'n verwysing na die donker woude wat eens op 'n tyd die hange van die Dinariese Alpe bedek het soos van die kus af gesien. Die land se naam in die meeste Wes-Europese tale dui op die aanneming van die Venesiaanse term vec|monte negro, wat ook "swart berg" beteken, wat waarskynlik terug dateer tot die era van die Venesiaanse heerskappy oor die gebied in die Middeleeue. Ander tale, veral die wat nabygeleë is, gebruik hulle eie direkte vertaling van die term, byvoorbeeld Albanees: Mali i Zi, Bulgaars: Черна гора; Roemeens: Muntenegru, Grieks: Μαυροβούνιο en Turks: Karadağ; "swart berge" van verder weg sluit in Russies: Черногория en Chinees: 黑山 (pinyin: "hēishān" ).
Spandauer SV
Spandauer SV is 'n sportklub uit Spandau, 'n stadsdistrik van Berlyn, die hoofstad van Duitsland. Die klub is veral bekend vir sy sokkerafdeling, maar het ook afdelings vir bofbal, kegelbal en tafeltennis.
Pools
Woordeskat
Latyn het sedert die Middeleeue 'n beduidende rol by die woordvorming gespeel, terwyl religieuse Latynse vakterme met die stigting van die Poolse staat en die kerstening van die land dikwels uit die aangrensende Tsjeggiese en Duitse taalgebied oorgeneem is, soos byvoorbeeld anioł ("engel") en msza ("mis"). Tans is Latynse invloede veral in die wetenskaplike woordeskat waarneembaar.
Dialekte
Die huidige Standaardpools, wat hoofsaaklik op die Warskouse variant van Pools baseer, word dwarsoor die land gepraat of tenminste verstaan. Die verskillende streeksvariante van Pools het as gevolg van moderne massakommunikasie en die grootskaalse bevolkingsverskuiwings ná die Tweede Wêreldoorlog aan belangrikheid ingeboet en vanweë die sterk standaardiserende tendense ook baie van hul opvallendste kenmerke verloor. 'n Ander belangrike faktor by hierdie ontwikkeling is die amptelike taalbeleid wat Standaardpools teen streeksinvloede wil beskerm – die gebruik van Standaardpools word sodoende met 'n hoë vlak van opvoeding geassosieer, terwyl die rol van dialekte beperk bly tot kommunikasie binne die gesin, alledaagse gesprekke en dié van 'n stylmiddel in literêre tekste. 'n Selfstandige literatuur op basis van Poolse dialekte bestaan wel, maar bly eweneens beperk tot die volkskuns.
Biemna mnioeis
Biemna mnioeis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Geslag (28.11.88)
Geslag (28.11.88) is 'n wetenskapsfiksie-kortverhaal opgeneem in die Tydskrif vir Letterkunde 28(1) (Februarie-uitgawe) van 1990, vanaf bladsy 58 tot 65. Die verhaal is geskryf deur De Waal Venter.
Intrige
Met armlengte plastihandskoene word die tande (die gebit, ook die kiestande) almal net so in die veld gestroop. Dan moet die Minintsk-kristalle uit die maag gehaal word. Daar moet tussen die ingewande rondgevoel word na die plek waar die dunderm by die dikderm aansluit. Daar is 'n kort, doodloopderm waarin die kristalle gewoonlik aangetref word. Hierdie dowwe, blou kristalle is die oorblyfsel van die pit van 'n vrug wat die Vorvars eet en ondergaan 'n verandering oor 'n lang tyd (soortgelyk aan 'n oester se pêrel). Die Minintsk-kristal word dan verder verwerk in 'n besonder aantreklike juweel wat geneig is om lig uit die omgewing op te neem en dan in 'n ooreenstemmende reeks kleure in nuwe patrone uit te straal.
By die oopslag van die dooie koei sien hulle sy is dragtig. Die geboorte sou binnekort plaasgevind het. Die opgekrulde fetus is haarloos, spierwit en so groot soos Slim self. Tot hul ontsteltenis besef hulle dit is 'n mens.
Welwinglang speel op die ingewing van die oomblik die opname terug. Die ekso-antropoloë het 'n deurbraak gemaak. Op die planeet Hengdra III is die Vorvars se oorsprong gevind. Die Vorvars is geen diere nie, maar afstammelinge van die oorspronklike mensras voor die verwoestende oorloë van die Nul-eeue. Die beamptestem lees verder emosieloos: ''As gevolg van die algehele verwoesting van alle beskawing, met die uitsondering van die skip, Hepton XXV, wat op 'n jarelange navorsingstog was, het die afstammelinge van die groepies oorlewendes op 'n paar planete tot 'n primitiewe staat terug gekeer. Hulle verteenwoordig nog steeds die oorspronklike ras... Dit is ons, afstammelinge van die bemanning van Hepton XXV, wat waarskynlik sterk afwyk van die oorspronklike fenotipe weens genetiese eksperimentasie. Sommige werkers meen dat die Vorvars nie 'n vorm van gigantisme is nie, maar dat ons waarskynlik 'n sterk reduksie van liggaamsmassa ondergaan het''.
Velilla de la Sierra
Velilla de la Sierra is 'n munisipaliteit in die provinsie Soria in die Spaanse outonome gebied Kastilië en León.
Brisbane
Brisbane (Engels: [ˈbrɪzbən], ) is die hoofstad en grootste stad van die deelstaat Queensland in die ooste van Australië. Die metropool van Brisbane het 'n bevolking van ongeveer 2 miljoen mense. Die sakekern van die stad staan vandag waar die oorspronklike nedersetting in 'n kronkel van die Brisbanerivier, sowat 23 kilometer vanaf die monding te Moretonbaai, gevestig was. Die metropoolse gebied strek in alle rigtings langs die vloedvlakte van die Brisbane-riviervallei tussen die baai en die Groot Skeidingsgebergte. Die stad word deur verskeie munisipaliteite bestuur maar is hoofsaaklik gesetel rondom die Brisbane Stadsraad wat jurisdiksie het oor die grootste gebied en bevolking in Brisbane en is ook Australië se grootste plaaslike regeringsowerheid ten opsigte van bevolking.
Kleinskub-rooivlerkie
Voorkoms
Daar is 'n paar baarde om die mond. Die volwasse mannetjie het prominente koniese tuberkels op die kop. Die vis is bruinerig aan die bokant en silwer-wit aan die onderkant. Daar is 'n horisontale, donker, onreëlmatige band oor die lyf. Die skubbe het donker middelpunte en die vis word tot 96 mm lank.
Biemna novaezealandiae
Biemna novaezealandiae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Afrikaans hoort by Nederlands
Die gestelde gevolge
Die volgende gevolge word voorgehou:
Ontvangs
Hy beklemtoon dat Nederlands nooit 'n lewende taal in Suid-Afrika was nie. Dit was dialeksprekende emigrante uit die Nederduitse taalgebiede wat na die Kaap verhuis het en hulle was nie Nederlandse standaardtaalsprekers nie. Tot en met die middel van die vorige eeu het selfs Nederland geen eenvormige spreektaal geken nie. Selfs vandag praat net die Randstadgebied in wese Standaardnederlands, en die res van Nederland en Vlaandere dialekte. Van Eeden meen dat Spies dus 'n denkfout begaan as sy glo dat daar hoegenaamd geen diglossie onder die Afrikaners bestaan het nie.
Dan meld Van Eeden 'n onlangse bevinding uit sy eie werkskring en leefmilieu. Vir die gemiddelde Afrikaner sou Nederlands blykbaar net so vreemd soos Italiaans of Grieks wees. By sy Amsterdamse werk is naamlik ongeveer 20 Afrikaners in diens, wat almal reeds tussen 5 en 10 jaar in Nederland is. Wanneer hy met hulle gesels blyk dit dat die jongelinge slegs in een taal met Nederlanders kommunikeer, naamlik Engels. Hy spreek ook sy stomme verbasing uit dat die groep wat hul in 'n taalmekka bevind waar Nederlandse boeke oorvloedig beskikbaar is, mekaar Amsterdamse boekwinkels aanraai wat Engelse boeke verkoop.
Suurkool
Oorsig
Gefermenteerde kos kom in baie kulture voor, en suurkool is seker een van die bekendste soorte gegiste koolgeregte. Die Antieke Romeinse skrywers Cato die ouere (in sy De Agri Cultura) en Columella (in sy De re Rustica) noem die preservering van kool en rape met sout.
Slaapversteuring
Parasomnias
Parasomnias word gekenmerk deur abnormale gedrag of fisiologiese gebeurtenisse wat verband hou met slaap, spesifieke slaapstadia, of die oorgang tussen slaap en ontwaking. Dit word as volg onderverdeel:
Maatskappy
Die maatskappy soos ons dit vandag in die Westerse beskawing ken, is onontbeerlik vir die funksionering van die ekonomiese stelsel. Dit is dan ook die algemeenste ondernemingsvorm. Maatskappye wissel van baie klein, met miskien 'n enkele woonhuis as bate, tot die multinasionale firmas wat oor die hele wêreld bedrywig is, met bates van biljoene rande, en wat winste verdien wat die nasionale inkome van baie lande in die wêreld oortref.
Publieke en private maatskappye
'n Maatskappy wat voldoen aan die wet se vereistes vir 'n private maatskappy, moet die woord "Eiendoms", of afgekort tot "Edms.", in sy naam invoeg. Die vereistes wat gestel word vir 'n private maatskappy is die volgende:
Die Johannesburgse Effektebeurs
Die bestuur moet toestem tot die notering van 'n maatskappy se aandele op die beurs voodat hulle daar gekoop en verkoop mag word. So 'n beursnotering word net toegestaan nadat aan strenge voorskrifte voldoen is, en dit kan opgesê word as daar nie meer aan die vereistes voldoen word nie.
Aandele word met twee moontlike oogmerke gekoop: daar is beleggers wat hul kapitaal op hierdie manier belê om inkomste te kry uit die dividende wat maatskappye betaal, en daar is die spekulante wat probeer wins maak uit die verskil tussen die pryse waarteen hulle koop en verkoop. Die spekulante word ook in twee klasse verdeel: diegene wat koop met die hoop om later teen 'n hoër prys te verkoop – wat met ander woorde spekuleer op 'n styging in die pryse van aandele – word stygkopers of stygspekulante (in Engels bulls) genoem; diegene wat spekuleer op 'n daling in pryse – wat aandele verkoop wat hulle nog nie het nie, vir aflewering op 'n later stadium met die hoop om hulle dan teen 'n laer prys te kan koop – word daalkopers of daalspekulante (in Engels bears) genoem.
Brechtje van Rooy
Huwelik
Nadat ds. Van Rooy sy emeritaat op Bethulie aanvaar het, het hy van 1931 tot 1941 die amp van sekretaris-penningmeester van die Kerk se Administratiewe Buro op Potchefstroom beklee. Brechtje van Rooy is in 1936 tydens die Sinodesitting op Bethulie, waarheen sy haar man vergesel het, oorlede ná 'n kort lyding. Sy is op die dorp begrawe.
Takashi Mizuno
Takashi Mizuno (水野 隆) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Manfred von Richthofen
Aanvanklike loopbaan as 'n vegvlieënier
Manfred von Richthofen aanvaar in 1911 diens by die Königlich-Preußisches Ulanenregiment Kaiser Alexander III von Rußland ('n Wes-Pruisiese kavallerieregiment). In Mei 1915 word hy verplaas na die Duitse lugmag, eers as waarnemer, maar in Desember van daardie jaar kwalifiseer hy as 'n vlieënier. Sy instrukteur Oswald Boelcke was van mening dat hy 'n briljante vlieënier is. Na 'n kort tydjie aan die Russiese front word hy in Augustus 1916 oorgeplaas na Frankryk en op 17 September 1916 behaal hy die eerste van sy tagtig amptelike luggevegoorwinnings.
Nagblom (kortverhaal)
Intrige
Die blom word in die hoek van Rose se sitkamer deur Boytjie staangemaak, onderwyl Sooitjie en 'n hele paar ander van die soekgeselskap van die nagblomme uithaal. Sooitjie meld die aand Kerneels se verdwyning by die polisie op Koelte aan. Figaro voel nêrens tuis nie en slaap by Boytjie. In die nanag word Boytjie in die stal wakker van Figaro se tjankgeluidjies buite onder die afdak. Toe hy uitstap om 'n draai te gaan loop, hoor hy die dorpshonde teen die bleek maan huil. Boytjie kyk uit oor die dorp. Uit talle vensters word die dorpstrate belig deur 'n sagte karmosynglans.
LIDO
LIDO is 'n Letlandse selfbedienrestaurant-ketting wat in 1987 deur Gunārs Kīrsons, 'n vroeëre barman, in Riga gestig is. LIDO beskik oor altesaam nege bistro's en restaurante en het daarnaas ook belange in die hotel- en voedselbedryf. Die onderneming het meer as 1 000 werknemers in diens.
Een van die bekendste LIDO-restaurantkomplekse, die LIDO atpūtas centrs ("LIDO ontspanningsentrum") in Riga, is as 'n ronde blokhuis ontwerp en beskik naas restaurante en kroeë met altesaam 1 500 sitplekke oor sy eie windmeul en vermaaklikheidspark met rolskaatsbaan. Op die spyskaart is meer as 1 000 Letlandse asook disse uit die voormalige Sowjetunie.
Rykie van Reenen
Agtergrond
Rykie van der Byl van Reenen is op 31 Desember 1923 op die plaas Waterkloof in die distrik Darling aan die Weskus gebore. Aan die Universiteit van Stellenbosch behaal sy die B.A.-graad met Afrikaans, Engels en Latyn en ‘n M.A.-graad in Engels, almal met onderskeiding.
Harry Solter
Harry Solter (19 November 1873 – 2 Maart 1920) was 'n Amerikaanse regisseur, akteur, en skrywer. Hy was bekend vir sy rolle in die rolprente The Spotted Lily (1917) en The Lash of Power (1917).
Richard Conte
Richard Conte (24 Maart 1910 – 15 April 1975) was 'n Amerikaanse akteur en regisseur. Hy was bekend vir sy rolle in die rolprente A Walk in the Sun (1945), Thieves' Highway (1949), The Big Combo (1955), en The Godfathe r (1972).
Lewis Lempereur-Palmer
Lewis Lempereur-Palmer is 'n Engelse akteur. Hy is bekend vir sy rolle in die rolprente Don't Tell (2005) en The Disappeared (2008).
Pous Gregorius XV
Heiligverklarings
Pous Gregorius XV het ook Aloysius Gonzaga en Peter van Alcantara salig verklaar.
Tadao Kobayashi
Tadao Kobayashi (小林 忠生) is 'n voormalige Japannese sokkerspeler. Hy het vir die Japannese nasionale sokkerspan uitgedraf.
Kreatiwiteit en skryfonderrig
KABV: Skryf en waardeer gedigte
Hiermee 'n opsomming van die KABV se vereistes vir die integrasie van poësie-onderrig.
Graad 4
Identifiseer rym en ritme en lewer kommentaar op die effek daarvan op die luisteraar
Bied lied / geselekteerde reëls aan
Identifiseer rym, alliterasie en klanknabootsing en die effek daarvan
2011 Hongaarse Grand Prix
Die 2011 Formule Een Hongaarse Grand Prix is op 27 Julie 2011 op die Hungaroring renbaan in Mogyoród, Hongarye gehou. Dit was die elfde wedren van die kampioenskapseisoen en is deur Jenson Button in sy McLaren-Mercedes gewen.
Transvaalkolonie
Die Transvaalkolonie (Engels: Transvaal Colony) is 'n voormalige kolonie van die Verenigde Koninkryk wat tussen 1902 en 1910 bestaan het. Dit moet onderskei word van "Transvaal" wat so genoem is toe Theophilus Shepstone 'n soortgelyke gebied in 1877 geannekseer het. Daar is ook die provinsie van Suid-Afrika wat "Transvaal" genoem is. Bykomend, is die geografiese gebied wat noord van die Vaalrivier lê, ook "Transvaal" genoem.
Kreatiwiteit en skryfonderrig
Graad 5
LEES EN KYK
Gebruik toepaslike ritme en rym
Graad 6
Lewer kommentaar op klank en visuele effekte soos herhaling, alliterasie, vergelykings
Interpreteer die inhoud van die gedig
Som die inhoud van die gedig op
Bespreek ritme en rym
Toon begrip vir die teks en die betekenis daarvan vir eie lewe
Skryf ’n gedig
Graad 7
LEES EN KYK
Skryf ’n eie gedig
Gebruik toepaslike ritme en rym, idiomatiese uitdrukking en spreuke, beeldspraak, alliterasie, assonansie
Gevoelens
Toonwaarde gee vorm en lewe aan 'n gedig, want daardeur word die houding en gemoedstoestand van 'n gedig geskep en aangebied. Toonwaarde gee stem aan die spreker en karakters – beide letterlik en figuurlik; dit skep betekenis. Deur middel van toonwaarde is die leser daartoe in staat om iets van die spreker se persoonlikheid en emosionele ingesteldheid te begryp. Voorbeelde hiervan is rustige, ernstige, humoristiese, dramatiese, woedende, vrolike, somber of ontstellende toonwaardes. Dikwels word kleur of klank geïmpliseer deur beeldspraak of klanknabootsing om toonwaarde te beklemtoon.
Voorbeelde: gevaar, idille, gewelddadigheid, onsekerheid, verwarring, pyn, verlange, opwinding
(a) Soek vir gevoelswoorde (emotiewe woorde) in gedigte. Party leerders sal meer sensitief hiervoor wees as ander.
(c) Woorde vir gevoelens en gemoedstoestand om toon en atmosfeer in 'n gedig uit te beeld of te ontsluit.
Vryskryf
Vryskryf is 'n oefening waar 'n mens sit en aanhou skryf – sonder om op te hou – net skryf en skryf en skryf, sonder om eers jou potlood op enige moment te laat stilstaan.
Belangrik vir hierdie oefening is dat 'n mens nie moet dink aan “reg en verkeerd” nie, jy moet nie konsentreer op punte en kommas of hoofletters nie. Niemand gaan dit sien nie. Dis dus 'n soort eerste poging voordat die regte skryf begin.
Visualiseringsoefening vir vryskryf
(b)       Beskryf die objek van jou keuse:
•          Waarheen is jy op pad?
(e)       In watter opsigte is jy/jou lewe soos dié van die objek (of nie)?
Sien
Skryf bv die volgende (voorgestel deur Ted Hughes): "Ek is blind. Net vyf minute lank kon ek sien. Dit is wat ek gesien het."
Gevoel (tassintuig)
tuingrond                               seesand
Proe
·        Blinddoek die kinders en laat hulle uit 'n verskeidenheid proe en dan raai wat dit is, bv asyn, verskillende kruies en geurmiddels, suiker, lekkers, sout, drop, ens.
·        Watter een het die lekkerste gesmaak?
·        Watter een het die slegste gesmaak?
Gehoor
-                     die geluide van die stad
-                     die geluide by die see
Algemene oefeninge
(b)        'n Uitstappie na die museum waar die leerlinge vrylik kan rondloop en hul indrukke kan neerskryf. Hulle is deurgaans bewus van hul sintuie. Die klaskamer, die strand, etenstye tuis, ens. kan op dieselfde manier behandel word.
Die leerlinge kan dan 'n frase of 'n kort bysin oor elke sintuig gebruik, bv.
Proe:   Sagte warm soetigheid op my tong
Krakende, krummelrige, bitter smaak
My nooi is in 'n nartjie,
weet ek hoe dat 'n vrou kan troos.
(h) Gesigspunte (perspektief):
uit die oogpunt van 'n mier, is dit 'n
die reuk van gebraaide hoender.
Jeffrey Epstein se dood
Vanweë oortredings van die normale tronkprosedures die nag van Epstein se dood, die wanfunksionering van twee kameras voor sy sel, en Epstein se bewerings dat hy inligting gehad het wat beroemdes kon benadeel, het spekulasie en samesweringsteorieë oor die moontlikheid dat hy vermoor is na vore gekom.
Kreatiwiteit en skryfonderrig
Aandag aan detail
Tog is dit nodig dat onderwysers eers die leerders stimuleer met allerlei sensoriese stimuli en ervarings, voordat daar regtig by die uiteindelike skryf en hersien van skryfsels uitgekom word. Om te beskryf, is dit nodig dat ’n digter analiseer – dit is 'n denkvaardigheid wat aangeleer en geoefen kan word.
Oefeninge om bewus te raak van detail
(b)       'n Motor
(i)        asof jy baie van motors hou,
MAK - Oostenrykse Museum vir Toegepaste en Eietydse Kuns
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Kreatiwiteit en skryfonderrig
Aandag aan detail
(ii)       'n skaap
MAK - Oostenrykse Museum vir Toegepaste en Eietydse Kuns
1863
Webtuiste
Kreatiwiteit en skryfonderrig
Aandag aan detail
Gee 'n beskrywing van die toneel asof jy …
Papowo Biskupie
Papowo Biskupie is 'n dorp in die Chełm-distrik in die woiwodskap Kujawië-Pommere in noordelike Sentraal-Pole, sowat 17 kilometer suid-oos van Chełmno en 25 kilometer noord van Toruń. Die dorp, wat tans 'n bevolking van 720 het, is in die Middeleeue gestig.
Kreatiwiteit en skryfonderrig
Ritme
Die afgemete beweging van klank waar beklemtoonde en minder beklemtoonde klankgrepe reëlmatig op mekaar volg.
Klanknabootsing (onomatopee)
Sommige woorde het ontstaan deurdat klanke voorgestel of nageboots is. Klanknabootsing het tot die vorming van die volgende woorde gelei:
Mandlhakazi
Mandlhakazi is 'n nedersetting in die Limpopoprovinsie, Suid-Afrika. Dit val onder beheer van die Groter Tzaneen Plaaslike Munisipaliteit wat onder die Mopani-distriksmunisipaliteit ressorteer.
Kreatiwiteit en skryfonderrig
Leerstyle
Die leser se respons word beïnvloed deur vooraf-kennis en ondervinding, omdat dit sy ervaring van die teks bepaal. Dit word die verwagtingshorison van die leser genoem. Een van die funksies van literatuur is om die leser se verwagtingshorison uit te brei, om lesers te laat losdraai uit hul eie isolasie.
(a)   Elemente van die lees-ervaring wat die digter/leser in gedagte kan hou: (b)   Digters kan oop en geslote tekste skep om lesers te laat deelneem aan die herskepping van die teks: (c)    Die verskil tussen kommentaar en kritiek
Escobosa de Almazán
Escobosa de Almazán is 'n munisipaliteit in die provinsie Soria in die Spaanse outonome gebied Kastilië en León.
Tolkamer
Tolkamer is ’n dorp in die munisipaliteit Zevenaar in die provinsie Gelderland in Nederland.
Gazania krebsiana
Die spesie kom in Angola, Botswana, Eswatini, Lesotho, Mosambiek, Suid-Afrika, Zambië en Zimbabwe voor.
Politieke party
Funksies van politieke partye
Politieke partye stel die kandidate en die verkiesingsprogram vir verkiesings vas. Hulle het byvoorbeeld 'n baie belangrike rol in die bepaling van die politieke leierskap. In bykans alle kontemporêre demokrasieë is die belangrike politici lede van 'n politieke party. Benewens die keuse van politieke leiers, het partye 'n belangrike rol in die sosialisering en opvoeding van politieke leiers. Baie politici het 'n agtergrond in die interne party organisasie van 'n party, soos in 'n politieke jeug organisasie. Politieke partye gee 'n stem aan die politieke belange van die groepe wat hulle verteenwoordig. Politieke partye verskil van belangegroepe, wat ook 'n stem gee aan sekere belange deurdat hulle verskillende belange in hul kiesprogram het. Eenvraagstuk-partye rig juis hul belangstelling op een belang en verskil so sterk van ander partye.
Hierdie funksies verteenwoordig die ideale tipes en partye kan hierdie funksies in verskillende mate in die praktyk uitvoer.
Tierkardinaal
Die Tierkardinaal (Cheilodipterus macrodon) is 'n vis wat voorkom in die Indo-Pasifiese area, die Rooisee en aan die ooskus van Afrika vanaf Oman tot by die Aliwal-bank. In Engels staan die vis bekend as die Tiger cardinal.
Prinses Alix van Hesse-Darmstadt
Vroeër jare
Sy ouers, tsaar Aleksander III en Maria Fjodorowna, was teen die verhouding gekant, want hulle het gehoop om Rusland se nuwe bondgenootskap met Frankryk te versterk deur ’n huwelik tussen Nikolaas en prinses Hélène van Orléans, dogter van Philippe, comte de Paris van die Huis van Orléans.
István Kertész
Boedapest
Van 1953 tot 1955 is Kertész as hoofdirigent van die Filharmoniese Orkes by Győr aangestel, welke pos hy twee jaar lank beklee het. Gedurende hierdie periode het hy die geleentheid gehad om 'n breë simfoniese repertorium te ontwikkel, en die opera-orkes van Boedapest van 1955 tot 1957 gelei. Hy het ook as assistent-professor in dirigeerstudies by die Franz Liszt Musiekakademie gewerk. Na die omwentelinge van die Hongaarse rewolusie, en met 'n jong gesin, het Kertész Hongarye verlaat. Kertész is 'n beurs aan die Accademia Nazionale di Santa Cecilia in Rome aangebied waar hy saam met Fernando Previtali studeer het, terwyl sy vrou, Edith Kertész-Gabry, by die Bremen Opera gesing het. Kertész het met lof gegradueer en die hoogste toekenning van die Accademia, die Premio d'Atri, ontvang. Voorts het Previtali vir twee opeenvolgende seisoene vir Kertész gekies vir sy Corso di Perfezionamento waartydens Kertész veertig keer die Santa Cecilia-orkes gedirigeer het.
Na sy studies in Rome is Kertész betrek as gasdirigent van die Hamburg Simfonieorkes en die Staatsopera van Hamburg. Hy het ook as gasdirigent aldaar opgetree sowel as in Wiesbaden en Hannover, waar hy Duitse gehore gaande gehad het met sy meesterlike leiding van Fidelio en La bohème.
Londense simfonieorkes
Gedurende hierdie tydperk in Kertész se loopbaan, te wete 1966, het hy ook Bartók se Bloubaard se Kasteel opgeneem saam met Christa Ludwig, wat die rol van Judith gespeel het, met Walter Berry wat die titelrol gesing het. Kertész se interpretasie van Bartók se moeilike en broeiende werk word deur baie beskou as die maatstaf wat uitvoerings van die besondere opera betref; "Die spel van die Londense simfonieorkes en Kertész se instinktiewe vormgewing van die drama...is nog nooit oortref nie."
Muur van Hadrianus
Die Muur van Hadrianus, wat deel uitgemaak het van 'n groter netwerk van militêre basisse, nedersettings en paaie, met bykomende militêre installasies langs die Cumbriese grens, het as Romeinse grenslyn en aktiewe verdedigingslinie tot 383 bestaan. Oor 'n tydperk van byna driehonderd jaar het generasies van soldate en burgerlikes die militêre sone, wat deur die muur geskep is, bewoon. In 410 het Romeinse magte volledig uit Britannia onttrek.
István Kertész
Internasionale orkeste
István Kertész het as hoof- en as gaskirigent gedien onder die volgende orkeste: Bamberg Simfonieorkes, Berlynse Filharmoniese Orkes, Chicago Simfonieorkes, Cleveland Simfonieorkes, Koninklike Concertgebouw-orkes (Amsterdam), Detroit Simfonieorkes, Gürzenich Orkes (Keulen), Israel Filharmoniese Orkes, Japan Filharmoniese Orkes (Tokio), Londen Simfonieorkes, Los Angeles Filharmoniese Orkes, Minnesota Simfonieorkes, New Philharmonia Orchestra (Londen), München Filharmoniese Orkes, New York Filharmoniese Orkes, Symphonieorchester des Bayerischen Rundfunks (München), Orquestre Nacional ( Madrid ), Orchester Radio-Télévision (Parys), Orchester de la Suisse Romande (Genève), Philadelphia Orkes, Pittsburgh Simfonieorkes, Radio-simfonieorkes (Berlyn), Opera Orkes van Santa Cecila (Rome), San Francisco Simfonieorkes, Symphonie Orchester des Norddeutschen Rundfunks (Hamburg), Koninklike Stockholm Filharmoniese Orkes, Tonhalle-Orchester (Zürich) en die Weense Filharmoniese Orkes.
Cueva de Ágreda
Cueva de Ágreda is 'n munisipaliteit in die provinsie Soria in die Spaanse outonome gebied Kastilië en León.
Koraal
Ander korale steun nie op soöxantellas nie en kan in baie dieper water oorleef, met die kouewater-genus Lophelia wat tot op 3 000 meter kan voorkom. Sommige is al noordwes van Cape Wrath in Skotland ontdek en ander so ver noord as aan die kus van die deelstaat Washington en die Aleoetiese Eilande.
Taksonomie en anatomie
In beide steen- en sagte korale kan die poliepe teruggetrek word, met steenkorale wat op hul harde skelet en netelselle staatmaak vir verdediging en sagte korale wat gewoonlik chemiese verdedigingsmetodes gebruik in die vorm van giftige stowwe wat in die weefsel aanwesig is.
Ekologie
Baie korale, sowel as ander lede van Cnidaria soos seeanemone, vorm ’n simbiotiese verhouding met ’n klas alge, soöxantellas, van die genus Symbiodinium. Elke poliep huisves gewoonlik een spesie alge. Deur fotosintese verskaf die alge energie aan die korale en help met verkalking. Tot 30% van die weefsel van ’n poliep kan uit alge bestaan.
Uitstrooiers
Sinkroniese uitstrooiing is tipies van ’n koraalrif. Dikwels, al is verskeie spesies teenwoordig, strooi al die korale hul saad dieselfde nag uit. Dit is noodsaaklik sodat manlike en vroulike gamete by mekaar kan uitkom. Die tyd vir uitstrooiing hang van omgewingsfaktore af wat van spesie tot spesie verskil. Dit kan temperatuurveranderings, die maansiklus, daglengte of chemiese tekens wees. Sinkroniese uitstrooiing kan tot verbastering lei en is moontlik betrokke by koraalspesievorming. Die geleentheid kan visueel dramaties wees, met die gewoonlik helder water wat troebel word van die gamete.
Evolusiegeskiedenis
Hoewel korale die eerste keer in die Kambrium-periode, sowat 542 miljoen jaar gelede, voorgekom het, is fossiele uiters skaars tot met die Ordovisium-periode, 100 miljoen jaar later, toe korale van die (nou uitgestorwe) ordes Rugosa en Tabulata algemeen geword het. Paleosoïese korale het dikwels talle simbionte in hul weefsel bevat.
Bedreiging
In die Karibiese See en tropiese Stille Oseaan veroorsaak direkte kontak tussen korale en seewiere bleiking en die dood van die koraal deur die oordrag van lipiedoplosbare metaboliete (stofwisselingsprodukte). Seewier en alge floreer wanneer hulle genoeg voedingstowwe kry en daar nie baie plantetende roofdiere soos papegaaivisse in die omgewing is nie.
Juweliersware
Die Chinese het rooi koraal nog altyd as ’n waardevolle mineraal beskou en dit verbind met goeie vooruitsigte en ’n lang lewe. Die gewildheid daarvan het ’n hoogtepunt bereik tydens die Qing-dinastie (1644–1911), toe dit feitlik uitsluitlik vir juwele en miniatuur-mineraalboompies vir die keiser gebruik is. Die vroeë moderne handel in koraal, wat in Chinees as shanhu bekend is, het in die Middellandse See begin en is deur die Britse Oos-Indiese Kompanjie na Sjina uitgebrei.
Kamanjab
Kamanjab (Herero: Okamanja) is 'n klein dorpie met 6 012 inwoners in die Kunene- streek in Namibië. Dit is die administratiewe sentrum van die Kamanjab-kiesafdeling. Die Herero naam, Okamanja, beteken "plek van die groot klippe'.
Koraal
Akwariums
Sagte koraal is die gewildste vir rifakwariums, want van hulle is maklik om te groei en plant voort in ’n verskeidenheid toestande. Ernstiger visliefhebbers hou soms steenkoraal met klein poliepe in hul tenks, al is dit moeilik om te versorg. Steenkoraal met groot poliepe is ’n goue middeweg.
Eurovision-sangfees 2012
Die Eurovision-sangfees 2012 was dit 57 uitgawe van die internasionale liedjeswedstryd. Danksy die oorwinning van Eldar & Nicki met "Running scares" is wat georganiseer in Azerbeidjan. Daar het 42 lande mee dat daar is 1 minder as die jaar seker, dat kom omdat Pole en Armenië onttrek maar Montenegro terugkeerd na 2 jaar afwesigheid. Er gekyk het 102,9 miljoen mense na die Eurovion-sangfees 2012. Dit is georganiseer in die hoofstad van Azerbeidjan Bakoe in die Crystal Hall wat spesiaal gebou was vir hierdie geleentheid. Op 26 Mei 2012 sal Loreen met haar liedjie Euphoria vir Swede wen.
Mikro
Vroeë lewe en herkoms
Mikro (die skrywersnaam van Christoffel Hermanus Kühn), is op 8 Oktober 1903 op Van Reenensplaas naby Amandelboom (later die dorp Williston) gebore as die tweede jongste van veertien kinders, waarvan net sewe groot word. Van die sewe is vier seuns en drie dogters. Sy vader is die vooraanstaande boer Benjamin Abraham Kühn, wat in die kerkraad van Amandelboom dien, die bidure in die wyk lei en die kinders streng godsdienstig grootmaak. Hy publiseer ook gereeld gediggies in De Koningsbode en De Wekker.
Mikro ontvang sy skoolopleiding vir sowat ’n jaar op sy geboorteplaas en gaan daarna na die skool op die naby geleë plaas Klein Perdekloof, wat tydens ’n groot droogte in 1913 tot niet gaan. Mikro en sy broer Sam help dan vir sowat agtien maande met skape oppas op die plaas. Hierna koop sy vader ’n huis op Williston, waar hulle ma saam met hom en sy broer bly terwyl hulle daar skoolgaan. In Januarie 1918 begin hy en sy broer die hoërskool op Robertson bywoon, waar hulle in die koshuis inwoon. Op 28 Oktober 1918 is sy vader tydens die groot griepepidemie oorlede. Die laaste keer wat hy en sy broer hom gesien het, was toe hy hulle met die trein by die skool op Robertson besorg het. Einde 1919 slaag Mikro standerd agt, maar in  November 1920 word hy ernstig siek aan dubbele longontsteking. Na sy herstel begin hy in Julie 1921 die Hoërskool Carnarvon bywoon, waar die Nederlandse onderwyser, J.D.A. Crafford, sy belangstelling in die letterkunde wek. Hy matrikuleer hier aan die einde van 1922.
Novelles oor Meraai Botes, ander Gonnakolk-mense en mense van Soetwater
Die verhale oor die mense van Gonnakolk is Die porseleinkat, Soppenhoef, Uw liefhebbende eggenote en Die agste van aankomende maand. Daar is ook drie verhale oor die mense van Soetwater, naamlik Weerlig bo Soetwater, Bruidjie Dit en Bruidjie Dot en Nancy Herrington.
Romans en novelles oor ander onderwerpe
Ursula is ten tye van Mikro se dood onvoltooid en word deur C.F. Beyers-Boshoff voltooi. Ursula verlaat haar ouerhuis op die platteland om in Kaapstad te kom werk, waar sy tuisgaan in Ma-lief se tweederangse losieshuis. Tussen hierdie mense leer sy dat die lewe baie fasette het.
Radiosketse en kortverhale
Die kortverhaal Die naam word in die versamelbundel Kortpad opgeneem, Die juries in Geseënd is julle en Op Kareefontein in Twaalf Afrikaanse Kortverhale. Die ouderlingsvrou word opgeneem in Halfeeu, waarin P.G. du Plessis hoogtepunte uit die kortverhale in die eerste vyftig jaar van Die Huisgenoot saambundel. Ander versamelbundels waarin sy werk verskyn, sluit in Uit dorp en veld, Uit ons letterkunde, Tussen die engtes en Vlugte”
Speur en spanningsverhale
In Die blonde haarkapper word die lyk van speurder Chris Louw van die Veiligheidspolisie in Bankstraat gevind. Hy was op die spoor van iets groots, maar sy kollegas weet nie wat dit was nie. Sersante Ben Carr en Jos Melck vind dat daar interessante karakters in Bankstraat is. By die haarkappersaak werk ’n blonde haarkapper en daar is Stephen Burke wie se vrou ’n paar maande gelede vermoor is. Hulle eerste goeie leidraad is ’n meisie met ’n groen rok wat ’n eienaardige advertensie in ’n koerant geplaas het. Hulle spoor haar op maar sy word vermoor voordat sy kan praat.
In Die poskoetsrower is George Haan die stigter van die groot maatskappye die Golden Water Company en die Golden Transport Company in Johannesburg en menigeen beny en bewonder hom. Sy werklike ambisie is egter om die grootste rooftog te pleeg wat nog ooit in die land plaasgevind het. John Morris, die speurder uit die Kaap, word deur die kommissaris van polisie laat kom om misdaad in Johannesburg hok te slaan. Net toe hy dink dat misdaad onder beheer is, vind die grootste poskoetsroof in die land se geskiedenis plaas.
Anglo-Boereoorlog verhale
Hoewel die verhale suiwer fiksie is, word historiese karakters en veldslae gebruik om die agtergrond histories korrek in te kleur en sodoende geloofwaardigheid te verhoog. Ruiter in die nag word verfilm en plaaslik en internasionaal uitgereik en dit word ook in Engels vertaal as The night rider. Hierin doen ’n geheimsinnige ruiter in die nag waaghalsige verkenningswerk vir die Boeregeneraals. Telkens uitoorlê hy die vyand en hulle soek tevergeefs na hom. Niemand weet wie hy is nie, maar Willemien wonder of dit nie moontlik Sarel Gereke kan wees nie. Kaptein Gereke is die vervolg op Ruiter in die nag. Kaptein Sarel Gereke ontmoet in die geheimsinnige Engelse verkenner, die “Kolonel”, ’n waardige teenstander. Sarel probeer sy identiteit vasstel, maar boet byna met sy lewe daarvoor. Hy en sy makkers besorg die president na veiligheid, maar kort daarna is die oorlog verby en keer hy terug na sy plaas, waar hy en Willemien saam die toekoms kan ingaan.
Die jongste veldkornet is nog ’n verhaal uit die Anglo-Boereoorlog. Dries Lombard is op negentien die jongste veldkornet in die Vrystaat. Hy word die taak gegee om saam met sy kommando vir president Steyn veilig van Reitz na Warden te vergesel. Daar is egter ’n verraaier in hulle midde wat die planne aan die Engelse verklap, wat bitter graag die president as gyselaar sou wou gevange neem. “Vlam” is die perd van Adriana, die dogter van ’n Kolonialerboer. Met die koms van die oorlog sluit Adriana se ouer broer Gert op Vlam se rug by die Boere-kommando’s aan en kort voor lank word Vlam ’n legende. Die Tommies dink dit moet ’n spookperd wees, want hy is skynbaar orals, kan nêrens vasgekeer word nie en is in staat om die kommando’s teen die vyand te waarsku.
Drama
Die rooi lêer spot met die burokrasie van die staatsdiensamptenary.
Eerbewyse
In 1964 word die Goue Protea-toekenning aan hom oorhandig vir sy bydrae tot grondbewaring in Suid-Afrika. Die Nasionale Filmraad maak in 1967 ’n dokumentêre rolprent oor sy lewe en werk met die doel om dit vir opvoedkundige doeleindes te gebruik. Die Laerskool Mikro in Kuilsrivier word in 1972 gestig en na hom vernoem. Ten tye van sy honderdste verjaarsdag in 2003 stel sy dogter Corlia Fourie ’n keur uit sy werk saam, wat onder die titel Want die lewe is so goed gepubliseer word. In 2003 hou die Nasionale Afrikaanse Letterkundige Museum en Navorsingsentrum (NALN) ook ’n herdenkingsdag tot sy eer. In 2004 is Mikro se lewe en werk die onderwerp van die ATKV se jaarlikse literêre vasvrakompetisie ATKV-Litdink.
Publikasies
Werke uit sy pen sluit in:
Olga Konstantinowna van Rusland
Olga Konstantinowna Romanowa (Russies: Ольга Константиновна Романова; Grieks: Όλγα της Ελλάδας, Olga tis Elládas), groothertogin van Rusland en deur haar huwelik koningin Olga van Griekeland, is op 3 September 1851 (ou tyd: 22 Augustus 1851) gebore in Pawlofsk, Sint Petersburg, en is op 18 Junie 1926 oorlede in Rome, Italië. Sy was ’n lid van die Romanof-dinastie van Rusland, ’n koningin van Griekeland (tussen 1867 en 1913) en ’n regent van dié land (van 18 November tot 11 Desember 1920). Sy was die ouma van prins Philip, die Hertog van Edinburg, die man van koningin Elizabeth II van die Verenigde Koninkryk.
Met die uitbreek van die Eerste Wêreldoorlog het Olga na Pawlofsk teruggekeer en ’n militêre hospitaal daar opgerig. Toe die Russiese Rewolusie van 1917 uitbreek, is sy egter gearresteer en sy is eers ná onderhandelings met die Deense regering toegelaat om Russiese grondgebied te verlaat.
Huwelik
Dwarsdeur hul huwelik was George en Olga ’n stil, eenvoudige egpaar. Hulle het baie tyd saam met hulle kinders deurgebring. Hulle het Duits met mekaar gepraat, want dit was die enigste taal wat albei kon praat ten tyde van hul troue. Later het hulle Engels met hulle kinders gepraat, hoewel die kinders aangemoedig is om Grieks met mekaar te praat.
Maatskaplike werk
Hoewel sy in haar hart Russies was, het Olga nie onverskillig gestaan teenoor haar Griekse onderdane nie. Al was sy net 16 jaar oud toe sy in die land aangekom het, het sy dadelike begin met belangrike maatskaplike werk, veral onder siekes, bedelaars, vroue en kinders. Sy het ook instellings gestig om armes te help.
.ao
Eksterne Skakels
Toppdomän
Olga Konstantinowna van Rusland
Koninginmoeder
Om die reg van die Grieke op die hoofstad van Masedonië te verseker, het George I op 8 Desember 1912 na die stad vertrek. Tydens sy lang verblyf daar het hy dikwels alleen in die strate gestap en op 18 Maart 1913 is hy op een van sy wandelings deur ’n anargis doodgeskiet.
Chris Chameleon
In Junie 2006 het hy die Engelse album Shine uitgereik. Later die jaar het die vervaardigers van 7de Laan hom genooi om weer in die sepie te speel. Die Afrikaanse album 7de Hemel, wat in dieselfde jaar uitgereik is en platinumstatus behaal het (meer as 50 000 CD's verkoop), bevat liedjies wat sy karakter Liam in die sepie gesing het.
Steinkopf
Geskiedenis
Eerw. Christiaan Albrecht van die Londense Sendinggenootskap (LSG) het alreeds in 1809 toestemming van die Kaapse koloniale owerhede verkry om sendingwerk in die gebied te doen. Die eerste sendingstasie was in 1817 by Besondermeid deur eerw. Johann Heinrich Schmelen van die LSG gestig. Hy het dit Steinkopf genoem, na aanleiding van sy geestelike mentor in Londen, dr. Carel Steinkopf. Toe die LSG in die gebied begin werk het, was die gebied onder die beheer van 'n Nama-kaptein, Vigiland Orlam, wat 'n onderkaptein was van kaptein Cupido Witbooi, wat toe die oorhoofse leier van die noordelike deel van Klein-Namakwaland tussen die Buffelsrivier en die Oranjerivier was.
Dorp en omgewing
Die dorp het ongeveer 7 850 inwoners. Die gebied is die noordelikste punt van die Namakwalandse blomstreek. Die dorp is geleë in 'n winterreënvalstreek alhoewel somerreën wel voorkom. Die gebied dien ook as 'n groot kommunale area vir hoofsaaklik veeboerdery. Die berge rondom die dorp is een van drie plekke in Namakwaland wat met drie plantbiome kan spog. Een van die biome is die Kaapse fynbos. Die twee ander gebiede is die Kamiesberge en die Richtersveld. Die dorp is geleë binne een van die Namakwalandse geografiese streke wat as die Namakwalandse Klipkoppe bekend staan, maar deel van die gebied se kommunale gronde aan die ooste val ook binne die Boesmanland, terwyl die westelike dele deur die Sandveld beslaan word.
Vrede van Münster
Die Vrede van Münster was vir Nederland en België 'n belangrike onderdeel van die Vrede van Westfalen wat in 1648 'n einde aan twee oorloë gebring het: die Tagtigjarige Oorlog tussen die opstandelinge in die Nederlande en Spanje (Habsburg) sowel as as die Dertigjarige Oorlog tussen verskeie ander Europese lande.
Espeja de San Marcelino
Espeja de San Marcelino is 'n munisipaliteit in die provinsie Soria in die Spaanse outonome gebied Kastilië en León.
Erik Satie
Alhoewel hy in sy latere lewe trots daarop was om sy werk onder sy eie naam te publiseer, wil dit voorkom asof hy in die laat 19de eeu skuilname soos Virginie Lebeau en François de Paule in sommige van sy gepubliseerde skrywes gebruik het.
Paternoster
In die omgewing lê die Columbine-natuurreservaat met die bekende Tietiesbaai, wat in die tydperk tussen laat Julie en Oktober met 'n groot verskeidenheid wilde blomme lok. Fynbos en tipiese Karoo-sukkulente is deel van die plaaslike flora. Walvisse en dolfyne is volop in die kusgebied tydens tien maande van die jaar.
Die Kaap Columbinevuurtoring is in die jaar 1936 as Suid-Afrika se laaste bemande vuurtoring opgerig.
.bj
.bj is die Internettopvlakdomein vir Benin.
Fourie du Preez
Petrus Fourie du Preez (gebore op 24 Maart 1982 in Pretoria, Suid-Afrika) is 'n oud-Springbok rugbyspeler wat lank vir die in die Curriebeker en die  in die Super 14 gespeel het. Hy was ook deel van Suid-Afrika se span tydens die Rugbywêreldbeker 2015.
Supervulkaan
Supervulkane kom voor wanneer magma in die aardmantel tot in die kors opstoot, maar nie kan deurbreek nie. Druk bou dan op in 'n groter wordende magmakamer totdat die kors nie meer die druk kan weerstaan nie. Dit kan gebeur by warm kolle (soos die Yellowstone-kaldera) of by subduksiesones (soos Toba).
Gerrit Kruger
Herkoms en opleiding
Vanaf 1941 tot 1948 het Kruger studeer aan die PUK vir CHO en die Teologiese Skool op Potchefstroom. Hy behaal die volgende grade: B.A. (1943), Hons. B.A. (Afd. Geskiedenis) (1944), B.D. (1947) en aan die einde van 1948 lê hy die proponentseksamen af en word beroepbaar gestel. In sy studentejare het die onderskeiding hom te beurt geval dat hy voorsitter van die studenteraad was en die Raadsmedalje in 1945 aan hom toegeken is.
Gemeentebediening
Met die stigting van die gemeente Benoni-Noord op 30 November 1968 het die kerkraad ds. Kruger beroep en is hy in 1969 as hul eerste leraar bevestig. Hy het die hoeksteen van die kerkgebou op 23 Oktober 1976 gelê en op 16 April 1977 is dit in gebruik geneem. Hier sou hy bly tot 1977, toe hy ’n beroep aanneem na Durban, waar hy sy emeritaat in 1989 aanvaar het.
Baiyu (sangeres)
Baiyu is 'n Amerikaanse aktrise en vervaardiger. Sy is bekend vir haar rolle in die rolprent Queen of Media (2011) en in die televisiereeks The Freshmen (2002).
Terwolde
Terwolde is ’n dorp in die munisipaliteit Voorst in die provinsie Gelderland in Nederland.
Oekraïens
Die taal word nie net in Oekraïne gepraat nie, maar ook in Belarus, Moldowa, Rusland en menigte ander lande. Soos Russies en Belarussies word dit in die Cyrilliese alfabet geskryf wat met enkele spesifiek Oekraïense tekens aangevul is.
KISS (musiekgroep)
Sonder grimering
In 1990 is Kiss saam met hul voormalige vervaardiger in die ateljee vir 'n nuwe album. Op daardie oomblik is hartkanker in Eric Carr ontdek. Hy sterf in 1991 aan die gevolge van hierdie siekte en word vervang deur Eric Singer. Revenge is in 1992 vrygestel, wat redelik goed gedoen het, maar waarvan die lewendige album Alive III, met opnames van die meegaande toer, nie ooreenstem met die vorige lewendige albums in terme van verkoopsyfers nie. Die voormalige kitaarspeler Vinnie Vincent het ook bygedra tot Revenge, wat in 1992 verskyn het. Hy het net saamgewerk aan die liedjies Unholy, Heart of Chrome en I Just Wanna. Net soos tydens die Lick It Up-toer van 1984, het daar weer probleme onderling ontstaan en hy het die groep weer verlaat.